Na temelju članka 38. stavka 1. točke 3. i 12. Statuta grada Belišća („Službeni glasnik Grada Belišća" br. 13/25), Gradsko vijeće Grada Belišća, na svojoj ___. sjednici održanoj dana ___. ____________ 2026. godine, donosi
· prijedlog
ODLUKU
O KORIŠTENJU PROSTORA DRUŠTVENIH DOMOVA I OSTALIH OBJEKATA NA PODRUČJU GRADA BELIŠĆA

I. UVODNE ODREDBE
Članak 1.
Odlukom o korištenju prostora Društvenih domova i ostalih objekata na području Grada Belišća uređuju se uvjeti i način korištenja društvenih domova i ostalih objekata, te opreme i uređaja koji se u njima nalaze.
Članak 2.
Društveni domovi i ostali objekti iz članka 1. ove Odluke vlasništvo su Grada Belišća (u daljnjem tekstu: Grad), a davati će se na korištenje fizičkim i pravnim osoba sa područja Grada i ostalim korisnicima, u svrhu zadovoljavanja kulturnih i ostalih društvenih potreba (priredbe, manifestacije, tribine, predavanja, prezentacije, godišnje skupštine, koncerti, zabave, svadbene svečanosti, krštenja, prve pričesti, krizme, rođendani, obljetnice, tečajevi, savjetovanja, sportska događanja, karmine i ostalo), sukladno uvjetima i načinima korištenja iz ove Odluke.
II. UVJETI I NAČINI KORIŠTENJA DRUŠTVENIH DOMOVA I OSTALIH OBJEKATA NA PODRUČJU GRADA BELIŠĆA
Članak 3.
Bez naknade, prostore Društvenih domova i ostalih objekata mogu koristiti:
· Grad Belišće za predavanja, prezentacije i ostale manifestacije gdje je Grad organizator ili suorganizator,
· udruge s područja Grada, društva i klubovi s područja Grada Belišća ili koje djeluju u interesu Grada, a za održavanje kulturno – umjetničkih programa, tribina, predavanja, prezentacija, godišnjih skupština te sportskih događanja,
· škola za održavanje raznih priredbi i
· Turistička zajednica Grada Belišća.

Prostore Društvenih domova i ostalih objekata mogu koristiti korisnici koji podnesu pisani zahtjev Gradu, a s kojima će gradonačelnica sklopiti Ugovor o korištenju prostora bez naknade.

Članak 4.
Uz naknadu, prostore Društvenih domova i ostalih objekata mogu koristiti korisnici u svrhu organiziranja:
· Svadbenih svečanosti, koncerata, zabava, rođendana, krštenja, prve pričesti, krizme, obljetnica, predavanja, prezentacija, manifestacija, tečajeva i savjetovanja.
Prostore Društvenih domova i ostalih objekata mogu koristiti korisnici koji podnesu pisani zahtjev Gradu, a s kojima će gradonačelnica sklopiti Ugovor o korištenju prostora Društvenih domova i ostalih objekata.
Prostor se može dati na korištenje:
· jednokratno (maksimalno 72 sata) i 
· na određeno vremensko razdoblje (određeni sati u tijeku određenog dana u tjednu ili mjesecu prema dodijeljenim terminima kroz određeno vremensko razdoblje).

III. IZNOS NAKNADE ZA KORIŠTENJE PROSTORA DRUŠTVENIH DOMOVA I OSTALIH OBJEKATA NA PODRUČJU GRADA BELIŠĆA
Članak 5.
	
	· predavanja, prezentacije, manifestacije, tečajevi, savjetovanja, uz korištenje prostora do najviše 24 sata

	· zabave i ostale različite proslave (rođendani, krštenja, prve pričesti, krizme, obljetnice), uz korištenje prostora najviše do 48 sati 
	· svadbene svečanosti, koncerti), uz korištenje prostora najviše do 72 sata

	DRUŠTVENI DOMOVI U VLASNIŠTVU GRADA BELIŠĆA
	50,00 EUR
	80,00 EUR
	100,00 EUR

	OSTALI OBJEKTI NA PODRUČJU GRADA BELIŠĆA
	20,00 EUR
	30,00 EUR
	50,00 EUR



Zahtjevi za održavanje karmina će se odobravati korisnicima bez naknade.
Članak 6.
Korisnici iz članka 3. ove Odluke, osim Grada Belišća, podnose zahtjev za besplatno korištenje prostora Društvenih doma i ostalih objekata na području Grada Belišća najkasnije pet (5) dana prije korištenja istoga. Ukoliko termin nije zauzet, Grad donosi Odluku o korištenju prostora  Društvenih domova i ostalih objekata kojom osobito uređuje:
- termin korištenja,
- način primopredaje, prije i nakon korištenja te
- način čišćenja nakon korištenja.

IV. PRIMOPREDAJA PROSTORA DRUŠTVENIH DOMOVA I OSTALIH OBJEKATA NA PODRUČJU GRADA BELIŠĆA
Članak 7.
Osoba zadužena za primopredaju zapisnički predaje ključeve prostora Društvenih domova i ostalih objekata korisniku. Zapisnik o primopredaji, kojim će se utvrditi stanje prostora i opreme te inventara koji se daju na korištenje, potpisuje korisnik kojim potvrđuje da je prostor Društvenog doma i ostalih objekata preuzeo s opremom i inventarom u ispravnom stanju i određenom broju, te uredan i čist. Nakon korištenja, korisnik vraća prostor Društvenog doma i ostalih objekata putem zapisnika o primopredaji osobi zaduženoj za primopredaju i potpisom potvrđuje da je korisnik vratio prostor Društvenog doma i ostalih objekata u stanju u kakvom je preuzeo (urednom i čistom, s opremom i inventarom na broju).
Ukoliko korisnik iz članka 3. ove Odluke, ne vrati prostor Društvenog doma ili ostalih objekata u stanju u kojem ga je preuzeo, odnosno ukoliko o svom trošku ne popravi štetu koja je nanesena prilikom korištenja, a što se utvrđuje zapisnikom, ubuduće neće imati pravo na besplatno korištenje prostorije ili društvenog doma, te će platiti kaznu u iznosu štete koja je nanesena, procijenjena prema trenutnim tržišnim cijenama.
Članak 8.
Korisnik iz članka 4. Ove Odluke koji podnose zahtjev za korištenje prostora Društvenog doma i ostalih objekata za svadbene svečanosti, ukoliko termin nije zauzet, uplaćuje cjelokupan iznos kako bi rezervirao termin. Ukoliko korisnik odustane od korištenja prostora Društvenog doma i ostalih objekata, gubi pravo na povrat uplaćenog iznosa, a ukoliko promjeni datum korištenja, uplaćeni iznos mu se uračunava u novi datum.
Gradonačelnica i korisnik sklapaju Ugovor kojim se osobito uređuju:
· termin korištenja,
· iznos naknade i rok za plaćanje,
· način primopredaje prije i nakon korištenja,
· način čišćenja nakon korištenja,
· naknada nastale štete.

Osoba zadužena za primopredaju zapisnički predaje korisniku ključeve prostora Društvenih domova i ostalih objekata. Zapisnik o primopredaji, kojim će se utvrditi stanje prostora i opreme te inventara koji se daju na korištenje, potpisuje korisnik kojim potvrđuje da je prostor Društvenog dom i ostalih objekata preuzeo s opremom i inventarom u ispravnom stanju i određenom broju, te uredan i čist. Nakon korištenja, korisnik vraća prostor putem zapisnika o primopredaji, kojim preuzimatelj zadužen za primopredaju potpisom potvrđuje da je korisnik vratio prostor Društvenog doma i ostalih objekata onakav kakav je preuzeo (uredan i čist, s opremom i inventarom na broju). Ukoliko korisnik iz članka 4. ove Odluke, ne vrati prostor u stanju u kojem ga je preuzeo, odnosno ukoliko o svom trošku ne popravi štetu koja je nanesena prilikom korištenja, a što se utvrđuje zapisnikom, platiti će kaznu u iznosu štete koja je nanesena, procijenjena prema trenutnim tržišnim cijenama.

Članak 9.
Ako se za istovremeno korištenje prostora pojavi više zainteresiranih korisnika, prednost će imati korisnik koji je prije podnio zahtjev i platio punu cijenu.

Članak 10.
Ova Odluka stupa na snagu osmog dana od dana objave u „Službenom glasniku grada Belišća“. 

